AC/DC

I AC/DC (pronunsia ingleze britànega: ; speso rezo grafegamente come AC6pxDC) i ze un grupo muzegałe hard rock austrałian che'l se ga formà a Sydney inte'l 1973.

Seben el grupo el sia considerà univarsalmente come austrałian, scuazi tuti i só menbri i ze nativi britàneghi. I AC/DC i ze tra i grupi de mazor suceso inte l'istoria de'l rock: i só àlbun i ga vendùo oltra 200 miłion de copie inte'l mondo, dei cuałi oltra 71 miłion inte i sołi Stati Unìi.

Fra i brani pì conosùi de'l grupo A se pol sitar Highway to Hell, dall'omonimo album (ùltemo de ła cusìdita "Bon Scott Era"), Back in Black ed Hells Bells, da l'àlbun Back in Black (el primo rezistrà co Brian Johnson). Drìo ła RIAA, Back in Black el ze el segondo àlbun pì vendùo de tuti i tenpi (50 miłionde de copie in tuto el mondo) dopo Thriller de Michael Jackson.

 Storia de'l grupo 
Ła fameja Young (che ghe fa parte i do ghitaristi che i gaveva fondà el grupo, Angus Young e Malcolm Young), de orìzene scoseze, ła se ga dovesto trasferi in Austrałia par motivi econòmeghi a ła fine dei ani sincuanta. Malcolm e Angus i ga zbandonà presto ła scoła: Angus el ga dazesto da far cofà desenjador par na revista, mentre Malcolm el łaorava inte na fàbrega de reziseni. Inte'l fratenpo Malcolm el gavva za formà un grupo, i The Velvet Underground (da non confondarse co'l grupo omònemo de Lou Reed e John Cale), e Angus el zera drìo inparar a sonar ła ghitara e calche volta el sonava inte'l grupo de'l fradeło.

So'l fenir d'el 1973 i do fradełi Young i ga desidesto de cołaboarar inte un grupo e cusì, el 31 desenbre 1973, nga nasesto i AC/DC. El nome el zera stà sernìo da ła soreła de Young, che ła gaveva łezesto ła scrita AC/DC (Alternate Current/Direct Current) o sia corente alternada/corente continua so un ełetrodomèstego e ła ga trovà adata a esprimer l'ełetrisità e el dinamizmo de'l grupo. De ła formasion ghe fazeva parte anca el cantante Dave Evans, el basista Larry Van Kriedt e el batarista Colin John Burgess.

Notasion

Categoria:Grupi muxicałi
Categoria:Australia
Categoria:Pàjine co erori inte łe nòde